حي الزمالك (نطق: /ezːæˈmæːlek/) حى من الاحياء الأرستقراطية الراقية فى غرب مدينة القاهرة. و هو جزء من جزيره فى وسط النيل. اشتهرت منطقة الزمالك بانها من أرقى وأهدا أحياء القاهره و حى المشاهير و الاغنيا. الزمالك وهى زهرة اسمها الزمالك كانت تنموا بكثرة فى هذا الحى وجمعها الزمالك .. وايضا هى كلمة اصلها كردي بمعنى مكان الملك أو مصيف الملك رغم كده الزمالك من وقت نشئته اتصف بانه حى راقى للطبقه الارستقراطيه و زادت الصفه مع سكنة رجال الدوله فيها و كان منهم حسن باشا صبرى رئيس وزرا مصر وقتها و اللى فيه فى الزمالك دلوقتى شارع مشهور باسمه. الزمالك كان كمان حى بيسكن فيه الفنانين و المغنيين المصريين اللى كان منهم ام كلثوم و اللى هى كمان اتسمى شارع و برج هناك باسمها، و الموسيقار محمد عبد الوهاب، و المطرب عبد الحليم حافظ، و الممماعيل و تمثال ام كلثوم فى شارع ابو الفدا. فى الحى كمان سفارات الدول الاجنبيه و منها سفارة هولندا و المانيا و برازيل و لبنان و عشان كده اتعرف الحى كمان باسم حى السفارات. "عمارة ليبون" بتعتبر من المبانى المشهوره فى حى الزمالك و بيرجع تاريخ بناها لسنة 1929 و العماره اتسمت على اسم خواجه يهودى اسمه تشارلز ليبون كان بيملكها.